b'\n_START_ARTICLE_\nPonarejeni bankovci\n_START_PARAGRAPH_\nPonarejeni bankovci je povest Josipa Jur\xc4\x8di\xc4\x8da. Besedilo ima podnaslov Povest iz doma\xc4\x8dega \xc5\xbeivljenja. Delo je prvi\xc4\x8d iz\xc5\xa1lo v zbirki Slovenske ve\xc4\x8dernice v letu 1880.\n_START_SECTION_\nVsebina\n_START_PARAGRAPH_\nMiha Zakrajec je bil trden kmet, ne bogat, a brez dolgov. Morebiti bi \xc5\xa1e zabogatel, ako ga ne bi lakomnost s prave poti speljala. Na jesen se je odlo\xc4\x8dil, da bo \xc5\xa1el po vole na \xc5\xa0tajersko, kjer so menda bolj\xc5\xa1e kup\xc4\x8dije. Na poti je sre\xc4\x8dal gosposko, a nekoliko oguljeno oble\xc4\x8denega tujca. Ko ta vidi, gre za neukega kmeta, mu pove, da denar ponareja. Kmalu ga prepri\xc4\x8da, da na semnju ponarejen denar zamenja za pravega. Zakrajec tako zaslu\xc5\xbei veliko vsoto in se v \xc5\xbeelji \xc5\xa1e bolj obogateti, vrne domov. \xc4\x8cez teden dni se \xc2\xbbgosposki\xc2\xab\xc2\xa0ponarejevalec oglasi pri Zakraj\xc4\x8devih. Zve\xc4\x8der se z Zakrajcem zakleneta v sobo. Po dolgih pro\xc5\xa1njah noter spustita tudi Zakraj\xc4\x8devo \xc5\xbeeno, ki se novice, da bodo denar delali in obogateli, razveseli a tudi prestra\xc5\xa1i. Od tedaj naprej je hi\xc5\xa1ni gospodar opustil kme\xc4\x8dko delo in le \xc5\xa1e trgoval s ponarejenimi bankovci. _NEWLINE_Kmalu pridejo Zakrajcu in ponarejevalcu na sled. Kmet se odlo\xc4\x8di, da se ne bo ve\xc4\x8d pe\xc4\x8dal s ponarejenim denarjem. A nedolgo zatem ga obi\xc5\xa1\xc4\x8dejo \xc5\xbeandarji, na tleh najdejo enega od nepravih bankovcev. Uklenejo gospodarja in ga odpeljejo. Moral je pla\xc4\x8dati tako kazen, da so \xc5\xbeena in otroci le s posestvom ostali, obsojen je bil na osem let zapora. Vedel je, da bo zdaj kmetija propadla. \xc4\x8cet nekaj let mu je uspelo pobegniti, a je pri tem do smrti ustrelil enega od paznikov. Preden bi dokon\xc4\x8dno zbe\xc5\xbeal v svet, se je \xc5\xa1e enkrat oglasil doma. Hi\xc5\xa1o so mu prodali, \xc5\xbeena je umrla. Sin je zdaj pri tujih ljudeh, ne spozna ga ve\xc4\x8d. Kmalu ga zasledijo \xc5\xbeandarji. Pred njimi zbe\xc5\xbei, po nesre\xc4\x8di ga ustrelijo do smrti. Na Zakraj\xc4\x8devem pogrebu duhovnik \xc5\xa1e enkrat posvari farane, da je treba po\xc5\xa1teno delati in po\xc5\xa1teno \xc5\xbeiveti, lakomnost po denarju pa te pahne v grob.'